Chótkova

Chótkova (kreik. Χότκοβα, transl. myös Hótkova) eli Limnopoúla (Λιμνοπούλα) on järvi Epeiroksessa Luoteis-Kreikassa. Se sijaitsee Soúlin kunnassa Thesprotian alueyksikössä. Järven pinta-ala on suurimmillaan noin 1,065–1,33 neliökilometriä. Nykyisin järven pääosan muodostaa pengerretty tekoallas, jonka koko on noin 0,145 neliökilometriä. Chótkova on suurimmillaan talviaikana. Kesäaikana sen vesien alta paljastuva osa on viljelys- ja laidunnuskäytössä. Järvi on merkittävä kosteikko- ja lintualue, ja se on ympäristöineen Natura-aluetta. Lähteet